REFERAT

Styremøte i Oslo Skytterkrets 11. juni 2019

Til stede: Lena Ytterdahl, Johan Nicholay Haarberg, Paul Otto Vatne, Hans Kr. Jensrud, Carl- Fredrik Andreassen og Jan Erik Karlsen.

Åpning

1. Styreleder ønsket velkommen. Referatet fra styremøte 10. april 2019 var tidligere godkjent på mail og sendt lagene. Enkelte punkter ble referert.

Nytt fra grenlederne

1. Paul Otto Vatne orientert om at riflebanen i kombihallen på NIH er ferdig bygget. Det vil bli gjennomført testskyting medio juni. Det er ennå ikke tatt standpunkt til driftsform.
2. Carl- Fredrik Andreassen og Hans Kristian Jensrud orienterte om pågående arbeider på to pistolbaner på Løvenskiold.

Økonomi

1. Balanserapport 1. januar til 11. juni ble gjennomgått. Skytterkretsen har en god økonomisk situasjon. Det er sendt ut krav til klubbene om kretskontingent.

Rekrutteringsstøtte

1. Det var innkommet fire søknader fra klubbene om støtte for innkjøp av luftvåpen til bruk i rekrutteringen. Det ble vedtatt å gi inntil kr 20.000 i støtte til følgende klubber:
* Oslo Østre Sportsskyttere (luftrifle)
* Nordstrand Sportsskyttere (luftrifle)
* Oslo Pistolklubb (luftpistol)
* Oslo Sportsskyttere (luftrifle for viltmål)

Lagene bes sende kontonummer til oslo.skytterkrets@nif.idrett.no Da vil kr 20.000 bli overført for innkjøp av rekrutteringsvåpen. Det er tillatt å kjøpe tilleggsutstyr og kuler for bruk i rekrutteringen for inntil kr 5.000 for å nå tildelt beløp. Ubenyttet støtte skal tilbakebetales til Oslo Skytterkrets. Det skal sendes kopi av faktura til Oslo Skytterkrets for å dokumentere hvor mye som er benyttet av støtten.

1. Det gjenstår kr 20.000 som er budsjettert til rekrutteringsstøtte. Det kan søkes om støtte på inntil kr 20.000 helt frem til 1. september.

Forbundstinget

1. Det ble orientert om hovedpunktene i det som skjedde under forbundstinget.

Ny instruks for skytterkretsene

1. Styret var meget godt fornøyd med den nye instruksen for skytterkretsene. Styret ønsker å etablere bedre rutiner for kretsmesterskapene. Klubbene bes melde inn til sin grenleder om de ønsker å være arrangør for kretsstevner. Det vil bli utformet en felles tidsplan for stevnene. Kretsstyret har medaljer tilgjengelig, men det gjenstår noe arbeide med å utforme agraffer. Bestillinger på medaljer må derfor komme inn tidlig.

Løvenskiold open

1. Det arbeides fortsatt med å lage en plan for et slikt stevne, men det gjenstår mye arbeide. Det vil ikke bli gjennomført et slikt stevne i år.

Ekeberg – Osloidrettens hus

1. Det vil i høst bli startet opp omfattende arbeider for å modernisere huset. Styret er ikke informert om at det kan bli endringer for skytebanen eller kontoret.

Kjønnsbalansen i styret

1. Det vises til vedlegg A som er en anbefaling fra en intern arbeidsgruppe i denne saken. Styret slutter seg til arbeidsgruppens anbefaling slik at Lasse Johnsen og Benedicte Schibbye bytter plass i styret. Derved er reglene for kjønnsbalanse tilfredsstilt.
2. Styreleder foretar de nødvendige formelle oppdateringer der det er nødvendig.

Neste styremøte

1. Planlegges til september.

Jan Erik Karlsen

Referent

 Vedlegg A

KJØNNSBALANSEN I STYRET OG ANBEFALING TIL LØSNING

En intern arbeidsgruppe har vurdert alternative handlemåter etter at OSS v/Handeland under siste kretsting gjorde oppmerksom på at kretsstyrets sammensetning ikke følger reglene om kjønnskvotering. Tinget ba styret undersøke reglene nærmere og ga styret fullmakt til å endre kjønnsfordelingen mellom valgte styremedlemmer og varamedlemmer, om det er påkrevet.

Arbeidsgruppen fant at følgende alternative løsninger synes å foreligge:

1. Vi gjør ingen ting før vi får påpekning av Norges idrettsforbund etter idretts-registreringen. Det kan vedvare slik som i dag til neste ting om vi ikke hører noe.
2. Vi kan gjøre et styrevedtak om bytting. Da må vi i referatet redegjøre for diskusjonene på kretstinget, og vi må be om innsigelser om noen ikke er enig i at vi gjør det slik.
3. Vi kan innkalle til ekstraordinært ting. Dette alternativet bør velges bare om vi både får påpekning fra NIF, samt om noen ikke vil være med på foregående alternativer.

Arbeidsgruppen har undersøkt reglene om kjønnsfordelingen som ble tatt opp på Kretstinget 2019, dokumentert i protokollen punkt 8. Riktig forståelse er at varamedlemmer ikke skal regnes med i kjønnsfordelingen ved valg av styremedlemmer.

Det er ikke styret som tar stilling til endringen eller hvem som skal sitte i styret, men anbefalt løsning er en ren konsekvens av de undersøkelsene kretstinget har bedt styret om å gjøre. Arbeidsgruppen anbefale alternativ b), som innebærer at styret kan sluttbehandle saken.

Grunnen til at arbeidsgruppen ikke har noe særlig sans for alternativ a og c er:

* Når det gjelder a: Vi har fått ny informasjon, vi er klar over at en uendret situasjon ikke er i samsvar med lovene våre. Vi synes at styret er forpliktet til å bringe disse forholdene i samsvar med disse. Vi er dessuten bedt om å undersøke reglene og vi er av tinget pålagt å gjennomføre en bestemt endring avhengig av utfallet. Da kan vi ikke la være å gjøre noe. Det er en del av styrets oppgaver i § 19, 2a.
* Når det gjelder c: Det er neppe nødvendig med noe ekstraordinært ting med den skisserte løsningen. Andre enn styret kan også ta initiativ til ekstraordinært ting i henhold til loven §18. Skytterkretstinget er et av disse. Andre med denne retten er Overordnet organisasjonsledd og ¼ av lagene. Disse har derfor fullt ut anledning til å ta initiativ om de ønsker det, og synes disse det er nødvendig med ekstraordinært ting så får de ta selvstendig initiativ.

Grenleder Lerdue Lasse Johnsen og varamedlem Lerdue Benedicte Schibbye er villig til å bytte plass, og det vil gi en løsning som gir styret en korrekt kjønnsfordeling. Det anbefales at styret treffer et slikt vedtak i tråd med alternativ b) på det kommende styremøte og at løsningen beskrives i referatet. Klubbene inviteres til å gi synspunkter og eventuelle protester. Hvis ingen har innvendinger, så kan denne løsningen bli varig ut styreperioden.